
4.pielikums
Informatīvajam ziņojumam
“Par Mākslīgā intelekta akta prasību ieviešanu”

Atbildīgo institūciju atbildību sadalījums MI akta minētās saziņas, informēšanas un sadarbības kārtības ar ES institūcijām un trešajām valstīm nodrošināšanai. 

	Nr.
	MI akta pants
	Atbildīgā institūcija
	Nosūtāmās informācijas apjoms
	Informēšanas biežums 

	1.
	5.panta 5.punkts
	Attiecīgās izmeklēšanas iestādes un operatīvās darbības subjekti
	Dalībvalsts var nolemt paredzēt iespēju pilnīgi vai daļēji atļaut reāllaika biometriskās tālidentifikācijas sistēmu izmantošanu publiski piekļūstamās vietās tiesībaizsardzības nolūkos, ievērojot ierobežojumus un nosacījumus, kas uzskaitīti 5.panta 1.punkta pirmās daļas h) apakšpunktā un 2. un 3.punktā. Attiecīgās dalībvalstis savos tiesību aktos nosaka vajadzīgos sīki izstrādātos noteikumus par 3.punktā minēto atļauju pieprasīšanu, izsniegšanu un izmantošanu, kā arī ar tām saistīto attiecīgo uzraudzību un ziņošanu. Minētajos noteikumos arī norāda, attiecībā uz kuriem no 1.punkta pirmās daļas h) apakšpunktā uzskaitītajiem mērķiem – tostarp kuru minētā punkta h) apakšpunkta iii) punktā norādīto noziedzīgo nodarījumu gadījumā – kompetentajām iestādēm var atļaut minētās sistēmas lietot tiesībaizsardzības nolūkos. Dalībvalstis minētos noteikumus paziņo EK ne vēlāk kā 30 dienas pēc to pieņemšanas. Dalībvalstis saskaņā ar ES tiesību aktiem var ieviest ierobežojošākus tiesību aktus par biometriskās tālidentifikācijas sistēmu lietošanu.
	Vienu reizi, ne vēlāk kā 30 dienas pēc to pieņemšanas.

	2.
	5.panta 6.punkts
	Tirgus uzraudzības iestādes kā noteikts šajā MI akta informatīvajā ziņojumā
	Iesniedz EK ziņojumu par reāllaika biometriskās tālidentifikācijas sistēmas lietošanu publiski piekļūstamās vietās tiesībaizsardzības nolūkos.
	Iesniedz EK gada ziņojumus par šādu sistēmu lietošanu.

	3.
	30.panta 2.punkts
	EM
	Paziņo EK pārējām dalībvalstīm par katru 30.panta 1.punktā minēto atbilstības novērtēšanas struktūru.
	

	4.
	30.panta 3.punkts
	EM
	30.panta 2.punktā minētajā paziņojumā iekļauj sīkas ziņas par atbilstības novērtēšanas darbībām, atbilstības novērtēšanas moduli vai moduļiem, attiecīgajiem MI sistēmu veidiem, kā arī attiecīgo kompetences apliecinājumu.
Ja paziņošana netiek balstīta uz 29.panta 2.punktā minēto akreditācijas sertifikātu, iesniedz dokumentārus pierādījumus, kuri apliecina atbilstības novērtēšanas struktūras kompetenci un ieviestos pasākumus, ar ko nodrošina, ka minētā struktūra tiks regulāri pārraudzīta un ka tā pastāvīgi atbildīs 31.pantā noteiktajām prasībām.
	

	5.
	30.panta 4.punkts
	EM 
	Atbilstības novērtēšanas struktūra var veikt paziņotās struktūras darbības tikai tad, ja EK vai pārējās dalībvalstis nav paudušas iebildumus.
	Divu nedēļu laikā no iesniegta paziņojuma, ja tajā ir iekļauts 29.panta 2.punktā minētais akreditācijas sertifikāts, vai divu mēnešu laikā no iesniegta paziņojuma, ja tajā ir iekļauti 29.panta 3.punktā minētie dokumentārie pierādījumi.

	6.
	36.panta
1.punkts
	EM
	Izmantojot 30.panta 2.punktā minēto elektronisko paziņošanas rīku, paziņo EK un pārējām dalībvalstīm par visām attiecīgām izmaiņām paziņojumā par paziņoto struktūru.
	

	7.
	36.panta 4.punkts 
	EM 
	Ja secina, ka paziņotā struktūra vairs neatbilst 31.pantā noteiktajām prasībām vai ka tā nepilda savus pienākumus, paziņojošā iestāde attiecīgi ierobežo, aptur vai atsauc izraudzīšanos, atkarībā no tā, cik nopietna ir neatbilstība minētajām prasībām vai minēto pienākumu nepildīšana. Tā nekavējoties attiecīgi informē EK un pārējās dalībvalstis.
	Nekavējoties.

	8.
	36.panta 7.punkts
	EM 
	Ja izraudzīšanos ierobežo, aptur vai atsauc.
	Triju mēnešu laikā pēc tam, kad tā ir paziņojusi par izmaiņām saistībā ar izraudzīšanos, EK un pārējām dalībvalstīm iesniedz ziņojumu par saviem konstatējumiem. Informē EK un dalībvalstis par sertifikātiem, kurus tā ir pieprasījusi apturēt vai atsaukt.

	9.
	36.panta 9.punkts
	EM vai paziņotā struktūra
	Uzņemoties tās paziņotās struktūras funkcijas, kuru skar izraudzīšanās izmaiņas, par to nekavējoties informē EK, pārējās dalībvalstis un citas paziņotās struktūras.
	Nekavējoties.

	10.
	37.panta 2.punkts
	EM 
	Sniedz EK visu attiecīgo informāciju, kas saistīta ar attiecīgās paziņotās struktūras paziņošanu vai tās kompetences saglabāšanu.
	Pēc pieprasījuma.

	11.
	37.panta 4.punkts
	EM 
	Ja EK noskaidro, ka paziņotā struktūra neatbilst uz tās paziņošanu attiecīgajām prasībām, tā attiecīgi informē paziņojošo dalībvalsti un lūdz to veikt nepieciešamos korektīvos pasākumus, tostarp vajadzības gadījumā apturēt vai atsaukt paziņošanu. Ja dalībvalsts neveic nepieciešamos korektīvos pasākumus, EK ar īstenošanas aktu var apturēt, ierobežot vai atsaukt izraudzīšanos. Minēto īstenošanas aktu pieņem saskaņā ar 98.panta 2.punktā minēto pārbaudes procedūru.
	

	12.
	38.panta 2.punkts
	EM 
	Nodrošina, ka tās paziņotās struktūras tieši vai ar izraudzītu pārstāvju starpniecību piedalās 1.punktā minētās grupas darbā.
	

	13.
	41.panta 6.punkts
	VARAM
	Ja uzskata, ka kopīgā specifikācija pilnībā neatbilst 2.iedaļā noteiktajām prasībām, tā par to informē EK, iesniedzot detalizētu skaidrojumu. EK minēto informāciju novērtē un attiecīgā gadījumā groza īstenošanas aktu, ar ko nosaka attiecīgo kopīgo specifikāciju.
	

	14.
	46.panta 3.punkts
	Tirgus uzraudzības iestādes kā noteikts šajā MI akta informatīvajā ziņojumā
	Par visām atļaujām, kas izsniegtas, ievērojot 46.panta 1.punktu informē EK un pārējās dalībvalstis. Šis pienākums neattiecas uz sensitīviem operatīvajiem datiem saistībā ar tiesībaizsardzības iestāžu darbībām.
	Nekavējoties.

	15.
	46.panta 5.pants
	Tirgus uzraudzības iestādes kā noteikts šajā MI akta informatīvajā ziņojumā
	Ja kāda dalībvalsts ceļ iebildumus pret citas dalībvalsts tirgus uzraudzības iestādes izdoto atļauju vai EK uzskata, ka atļauja ir pretrunā ES tiesību aktiem vai 46.panta 3.punktā minētais dalībvalstu secinājums par attiecīgās sistēmas atbilstību nav pamatots, EK nekavējoties sāk apspriešanos ar attiecīgo dalībvalsti. Notiek apspriešanās ar attiecīgajiem operatoriem, un viņiem ir iespēja izklāstīt savu viedokli. To ņemot vērā, EK lemj, vai atļauja ir pamatota. EK savu lēmumu adresē attiecīgajai dalībvalstij un attiecīgiem operatoriem.
	15 kalendāro dienu laikā pēc 46.panta 3.punktā minētā paziņojuma saņemšanas.

	16.
	46.panta 6.punkts
	Tirgus uzraudzības iestādes kā noteikts šajā MI akta informatīvajā ziņojumā
	Ja EK atļauju uzskata par nepamatotu, attiecīgās dalībvalsts tirgus uzraudzības iestāde to atsauc.
	

	17.
	57.panta 11.punkts 
	Valsts kompetentās iestādes, kas izveidojušas smilškasti
	MI “regulatīvās smilškastes” neietekmē kompetento iestāžu, kuras uzrauga “smilškastes”, tostarp reģionālā vai vietējā līmenī, uzraudzības vai korekcijas pilnvaras. Būtiski riski veselībai un drošībai un pamattiesībām, kas konstatēti šādu MI sistēmu izstrādes un testēšanas laikā, tiek pienācīgi mazināti. Valsts kompetentās iestādes ir pilnvarotas uz laiku vai pastāvīgi apturēt testēšanas procesu vai dalību “smilškastē”, ja efektīva mazināšana nav iespējama, un par šādu lēmumu informē MI biroju.
	

	18
	57.panta 14.punkts 
	Valsts kompetentās iestādes
	Valsts kompetentās iestādes koordinē savas darbības un sadarbojas MI padomes satvarā.
	

	19.
	57.panta 15.punkts
	Valsts kompetentās iestādes
	Informē MI biroju un MI padomi par “regulatīvās smilškastes” izveidi un var lūgt atbalstu un norādījumus. MI birojs dara publiski pieejamu plānoto un esošo MI “smilškastu” sarakstu un pastāvīgi atjaunina to, lai veicinātu lielāku mijiedarbību MI “regulatīvajās smilškastēs” un pārrobežu sadarbību.
	

	20.
	57.panta 16.punkts
	Valsts kompetentās iestādes
	Iesniedz MI birojam un MI padomei ziņojumus, kuros sniedz informāciju par minēto “regulatīvo smilškastu” darbības gaitu un rezultātiem, ieskaitot paraugpraksi, incidentus, gūtās atziņas un ieteikumus par to struktūru un, attiecīgā gadījumā, par MI akta, tostarp tās deleģēto un īstenošanas aktu, piemērošanu un iespējamu pārskatīšanu un citu ES tiesību aktu piemērošanu, ko “smilškastes” ietvaros uzrauga kompetentās iestādes. Minētos gada ziņojumus vai to kopsavilkumus dara publiski pieejamus tiešsaistē. EK attiecīgā gadījumā gada ziņojumus ņem vērā, pildot savus MI akta paredzētos uzdevumus.
	Ikgadējus ziņojumus, sākot no viena gada pēc MI “regulatīvās smilškastes” izveides un pēc tam katru gadu līdz tās darbības beigām un galīgajam ziņojumam.

	21.
	65.panta 2.punkts
	VARAM
	MI padomē ir pa vienam pārstāvim no katras dalībvalsts.
	

	22.
	65.panta 4.punkts
	VARAM
	Dalībvalstis nodrošina, ka to pārstāvji MI padomē.
	

	23.
	70.panta 2.punkts
	EM

Tirgus uzraudzības iestādes kā noteikts šajā MI akta informatīvajā ziņojumā
	Dara zināmu EK paziņojošo iestāžu un tirgus uzraudzības iestāžu identitāti un minēto iestāžu uzdevumus, kā arī turpmākas izmaiņas šajā sakarā. Dalībvalstis līdz 12 mēneši no MI akta spēkā stāšanās dienas publisko informāciju par to, kā sazināties ar kompetentajām iestādēm un vienotajiem kontaktpunktiem, izmantojot elektroniskās saziņas līdzekļus.
Dalībvalstis izraugās tirgus uzraudzības iestādi, kas darbojas kā vienotais kontaktpunkts saistībā ar šo regulu, un paziņo EK vienotā kontaktpunkta identitāti. EK vienoto kontaktpunktu sarakstu dara publiski pieejamu.
	









	24.
	70.panta 6.punkts
	VARAM

Tirgus uzraudzības iestādes kā noteikts šajā MI akta informatīvajā ziņojumā
	Ziņo EK par valsts kompetento iestāžu finanšu un cilvēkresursu situāciju, novērtējot to atbilstību. EK šo informāciju nosūta MI padomei apspriešanai un iespējamai ieteikumu sniegšanai.
	Līdz vienam gadam no MI akta spēkā stāšanās dienas un pēc tam reizi divos gados.

	25.
	71.panta 1.punkts
	VARAM
	EK sadarbībā ar dalībvalstīm izveido un uztur ES datubāzi, kas ietver 71.panta 2. un 3.punktā minēto informāciju par 6.panta 2.punktā minētajām augsta riska MI sistēmām, kuras reģistrētas saskaņā ar 49. un 60.pantu. Nosakot šādas datubāzes funkcionālās specifikācijas, EK apspriežas ar attiecīgajiem ekspertiem, un, atjauninot šādas datubāzes funkcionālās specifikācijas, EK apspriežas ar MI padomi.
	

	26.
	73.panta 9.punkts
	Tirgus uzraudzības iestāde
	Veic pienācīgus pasākumus, kā paredzēts Regulas 2019/1020 19.pantā, un izpilda minētajā regulā paredzētās paziņošanas procedūras.
	Septiņu dienu laikā no dienas, kurā tā saņēmusi 73.panta 1.punktā minēto paziņojumu.

	27.
	73.panta 11.punkts
	Valsts kompetentās iestādes

Tirgus uzraudzības iestādes kā noteikts šajā MI akta informatīvajā ziņojumā
	Paziņo EK par visiem nopietniem incidentiem neatkarīgi no tā, vai tās ir rīkojušās saistībā ar to vai nē, saskaņā ar Regulas (ES) 2019/1020 20.pantu.

	Nekavējoties

	28.
	74.panta 2.punkts 
	Tirgus uzraudzības iestādes
	Pildot savus ziņošanas pienākumus, kas paredzēti Regulas 2019/1020 34.panta 4.punktā, ziņo EK un attiecīgajām valsts konkurences iestādēm visu tirgus uzraudzības darbībās identificēto informāciju, kas tās varētu interesēt ES  konkurences tiesību normu piemērošanā.

Tās arī katru gadu ziņo EK par aizliegtas prakses izmantošanu, kas notikusi minētā gada laikā, un par veiktajiem pasākumiem.
	Katru gadu.

	29.
	74.panta 6.punkts 
	Tirgus uzraudzības iestādes – LB
	Kas uzrauga regulētās kredītiestādes, kuras tiek regulētas saskaņā ar Direktīvu 2013/36/ES un kuras piedalās vienotajā uzraudzības mehānismā, kas izveidots ar Regulu Nr.1024/2013, būtu nekavējoties jāziņo Eiropas Centrālajai bankai visa tirgus uzraudzības darbību gaitā identificētā informācija, kas varētu būt noderīga Eiropas Centrālās bankas prudenciālās uzraudzības uzdevumu veikšanai, kā norādīts minētajā regulā.
	Nekavējoties.

	30.
	74.panta 11.punkts 
	Tirgus uzraudzības iestādes kā noteikts šajā MI akta informatīvajā ziņojumā
	Tirgus uzraudzības iestādes un EK spēj ierosināt jaunas darbības, tostarp kopīgas izmeklēšanas, kas jāveic tirgus uzraudzības iestādēm vai tirgus uzraudzības iestādēm kopā ar EK, nolūkā veicināt atbilstību, konstatēt neatbilstību, uzlabot informētību vai sniegt norādījumus saistībā ar MI aktu attiecībā uz konkrētām augsta riska MI sistēmu kategorijām, par kurām konstatēts, ka tās rada nopietnu risku divās vai vairāk dalībvalstīs, saskaņā ar Regulas 2019/1020 9.pantu. 
MI birojs sniedz koordinācijas atbalstu kopīgām izmeklēšanām.
	

	31.
	75.panta 2.punkts
	Tirgus uzraudzības iestādes kā noteikts šajā MI akta informatīvajā ziņojumā
	Ja attiecīgajām tirgus uzraudzības iestādēm ir pietiekams pamats uzskatīt, ka vispārīga lietojuma MI sistēmas, kuras uzturētāji var tieši lietot vismaz vienam nolūkam, kas, ievērojot MI aktu, ir klasificēts kā augsta riska, neatbilst MI akta noteiktajām prasībām, tās sadarbojas ar MI biroju, lai veiktu atbilstības izvērtējumus, un attiecīgi informē MI padomi un citas tirgus uzraudzības iestādes.
	

	32.
	75.panta 3.punkts
	Tirgus uzraudzības iestādes kā noteikts šajā MI akta informatīvajā ziņojumā
	Ja valsts tirgus uzraudzības iestāde nespēj pabeigt izmeklēšanu par augsta riska MI sistēmu, jo tā nespēj piekļūt konkrētai informācijai, kas saistīta ar MI modeli, neraugoties uz to, ka tā ir darījusi visu iespējamo, lai iegūtu minēto informāciju, tā var iesniegt pamatotu pieprasījumu MI birojam, kas panāk piekļuves nodrošināšanu minētajai informācijai. Minētajā gadījumā MI birojs nekavējoties un jebkurā gadījumā 30 dienu laikā sniedz pieprasījuma iesniedzējai iestādei jebkuru informāciju, ko MI birojs uzskata par būtisku, lai noteiktu, vai augsta riska MI sistēma ir neatbilstīga. Valsts tirgus iestādes nodrošina iegūtās informācijas konfidencialitāti saskaņā ar MI akta 78.pantu. Regulas 2019/1020 VI nodaļā paredzēto procedūru piemēro mutatis mutandis.
	

	33.
	77.panta 2.punkts 
	Pamattiesību aizsardzības iestāde - Tiesībsargs, VARAM
	Katra dalībvalsts identificē 77.panta 1.punktā minētās publiskās iestādes vai struktūras un šo sarakstu dara publiski pieejamu. Dalībvalstis sarakstu paziņo EK un pārējām dalībvalstīm un to regulāri atjaunina.
	Līdz trīs mēneši pēc MI akta stāšanās spēkā.

	34.
	79.panta 3.punkts
	Tirgus uzraudzības iestādes kā noteikts šajā MI akta informatīvajā ziņojumā un Tiesībsargs

	Ja tirgus uzraudzības iestāde uzskata, ka neatbilstība neaprobežojas tikai ar tās valsts teritoriju, tā bez liekas kavēšanās informē EK un pārējās dalībvalstis par izvērtēšanas rezultātiem un par darbībām, ko tā operatoram pieprasījusi veikt.
	

	35.
	79.panta 5.punkts
	Tirgus uzraudzības iestādes kā noteikts šajā MI akta informatīvajā ziņojumā un Tiesībsargs.

	Ja MI sistēmas operators neveic pienācīgu korektīvu darbību  79.panta 2.punktā minētajā termiņā, tirgus uzraudzības iestāde veic visus vajadzīgos provizoriskos pasākumus, lai aizliegtu vai ierobežotu to, ka MI sistēma tiek darīta pieejama tās valsts tirgū vai nodota ekspluatācijā, izņemtu produktu vai savrupo MI sistēmu no minētā tirgus vai atsauktu to. Tirgus uzraudzības iestāde paziņo EK un pārējām dalībvalstīm par minētajiem pasākumiem.
	Bez liekas kavēšanās.

	36.
	79.panta 7.punkts
	Tirgus uzraudzības iestādes kā noteikts šajā MI akta informatīvajā ziņojumā
	Tirgus uzraudzības iestādes, kas nav procedūru sākušās dalībvalsts tirgus uzraudzības iestāde, informē EK un pārējās dalībvalstis par visiem pieņemtajiem pasākumiem un visu savā rīcībā esošo papildu informāciju par attiecīgās MI sistēmas neatbilstību un – ja tās nepiekrīt paziņotajam valsts pasākumam – informē par saviem iebildumiem.
	Bez liekas kavēšanās.

	37.
	80.panta 3.punkts
	Tirgus uzraudzības iestādes kā noteikts šajā MI akta informatīvajā ziņojumā
	Ja tirgus uzraudzības iestāde uzskata, ka attiecīgās MI sistēmas lietošana neaprobežojas tikai ar tās valsts teritoriju, tā informē EK un pārējās dalībvalstis par izvērtēšanas rezultātiem un par darbībām, ko tā nodrošinātājam pieprasījusi veikt.
	Bez liekas kavēšanās.

	38.
	81.panta 1.punkts
	Tirgus uzraudzības iestāde
	Ja trīs mēnešu laikā pēc 79.panta 5.punktā minētā paziņojuma saņemšanas vai 30 dienu laikā, ja runa ir par 5.pantā minētās MI prakses aizlieguma neievērošanu, kādas dalībvalsts tirgus uzraudzības iestāde ceļ iebildumus pret citas dalībvalsts tirgus uzraudzības iestādes veiktu pasākumu vai ja EK uzskata, ka pasākums ir pretrunā ES tiesību aktiem, EK bez liekas kavēšanās uzsāk apspriešanos ar attiecīgās dalībvalsts tirgus uzraudzības iestādi un operatoru vai operatoriem un izvērtē valsts pasākumu. Pamatojoties uz minētā izvērtējuma rezultātiem, EK sešu mēnešu laikā pēc 79.panta 5.punktā minētā paziņojuma saņemšanas vai 60 dienu laikā pēc tās, ja runa ir par 5. pantā minētās MI prakses aizlieguma neievērošanu, izlemj, vai valsts pasākums ir pamatots, un šo lēmumu paziņo attiecīgās dalībvalsts tirgus uzraudzības iestādei. EK par savu lēmumu paziņo arī visām pārējām tirgus uzraudzības iestādēm.
	Bez liekas kavēšanās.

	39.
	81. panta 2.punkts 
	Tirgus uzraudzības iestādes
	Ja EK uzskata, ka attiecīgās dalībvalsts veiktais pasākums ir pamatots, visas dalībvalstis nodrošina, ka attiecībā uz attiecīgo MI sistēmu tās veic pienācīgus ierobežojošus pasākumus, piemēram, pieprasa MI sistēmas izņemšanu no to tirgus bez liekas kavēšanās, un attiecīgi informē EK. Ja EK uzskata, ka valsts pasākums nav pamatots, attiecīgā dalībvalsts atceļ pasākumu un attiecīgi informē EK.
	Bez liekas kavēšanās.

	40.
	81.panta 3.punkts
	EM 
	Ja valsts pasākums tiek uzskatīts par pamatotu un MI sistēmas neatbilstība tiek saistīta ar trūkumiem MI akta 40. un 41.pantā minētajos saskaņotajos standartos vai kopīgajās specifikācijās, EK piemēro Regulas Nr.1025/2012 11.pantā paredzēto procedūru.
	

	41.
	82.panta 3.punkts
	Tirgus uzraudzības iestādes
	Informē EK un pārējās dalībvalstis par 82.panta 1.punktā paredzēto secinājumu. Informācijā ietver visas pieejamās ziņas, jo īpaši datus, kas nepieciešami attiecīgās MI sistēmas identificēšanai, datus par MI sistēmas izcelsmi un piegādes ķēdi, saistītā riska raksturu un veikto valsts pasākumu raksturu un ilgumu.
	Nekavējoties.

	42.
	82.panta 4.punkts
	Tirgus uzraudzības iestādes
	EK sāk apspriešanos ar attiecīgo dalībvalsti vai attiecīgajām dalībvalstīm un attiecīgajiem operatoriem un izvērtē veiktos valsts pasākumus. Pamatojoties uz minētā izvērtējuma rezultātiem, EK pieņem lēmumu par to, vai pasākums ir pamatots, un vajadzības gadījumā ierosina citus pienācīgus pasākumus.
	Bez liekas kavēšanās.

	43.
	88.panta 2.punkts 
	Tirgus uzraudzības iestāde
	Neskarot 75.panta 3.punktu, tirgus uzraudzības iestādes var lūgt EK īstenot IX nodaļā paredzētās pilnvaras, ja tas ir nepieciešams un samērīgi, lai palīdzētu tām pildīt MI akta noteiktos uzdevumus.
	

	44.
	99.panta 2.punkts
	Tirgus uzraudzības un Tiesībaizsardzības iestādes
	Paziņo EK par 99.panta 1.punktā minētajiem noteikumiem par sodiem un citiem izpildes panākšanas pasākumiem un nekavējoties paziņo tai par visiem to turpmākiem grozījumiem.
	Nekavējoties un vēlākais līdz piemērošanas sākuma dienai.

	45.
	99.panta 11.punkts
	Tirgus uzraudzības un Tiesībaizsardzības iestādes 
	Ziņo EK par administratīvajiem naudas sodiem, ko tās attiecīgajā gadā ir noteikušas, saskaņā ar 99.pantu, un par visām saistītajām tiesvedībām vai tiesas procesiem.
	Katru gadu.

	46.
	112.panta 8.punkts
	Valstu kompetentās iestādes, (Tirgus uzraudzības iestādēm), LB, DVI, VARAM. 

	112.panta 1.–7. punkta nolūkos MI padome, dalībvalstis un valstu kompetentās iestādes EK pēc tās pieprasījuma sniedz informāciju.
	Bez liekas kavēšanās.

